<<Նախնական զինվորական պատրաստություն>> առարկայի անհատ խորհրդատուի ընտրություն

ՀԱՅՏԱՐԱՐՈՒԹՅՈՒՆ

<<Կրթական ծրագրերի կենտրոն>> ԾԻԳ-ը <<Կրթության բարելավում>> ծրագրի շրջանակներում <<Ֆիզիկական կրթություն և անվտանգ կենսագործունեություն>> ուսումնական ոլորտի հանրակրթական առարկայական չափորոշիչների և ծրագրերի վերանայման նպատակով հայտարարում է խորհրդատուի ընտրության մրցույթ: Ընտրված խորհրդատուն կաշխատի և կհամագործակցի համապատասխան աշխատանքային խմբում` <<Նախնական զինվորական պատրաստություն>> առարկայի ուղղությամբ:

Խորհրդատուի աշխատանքային շրջանակը կներառի հետևյալ աշխատանքները.

1. Ուսումնասիրել`

* Կրթության մասին ՀՀ օրենսդրությունը, հանրակրթության պետական չափորոշիչը (ՀՀ կառավարության 8 ապրիլի 2010 թվականի N439-Ն որոշում), ՀՀ որակավորումների ազգային շրջանակը (7 հուլիսի 2016 թվականի N 714 – Ն ՀՀ կառավարության որոշում), հանրակրթության (1-12 դասարաններ) առարկայական չափորոշիչները և ծրագրերը, ներառյալ 10-12-րդ դասարաններում հոսքային ուսուցման ծրագրերը,
* Հանրակրթության պետական չափորոշչի, առարկայական չափորոշիչների և ծրագրերի վերանայման կարիքների գնահատման հետազոտության հաշվետվությունը,
* Ազգային կրթակարգի նախագիծը,
* ՀՀ կրթության և գիտության նախարարության կողմից մշակված հայեցակարգային փաստաթղթերը,
* Հանրակրթության որակի վերաբերյալ այլ հաշվետվությունները

1. Մշակել առարկայական չափորոշիչներին և ծրագրերին համապատասխան վերապատրաստման մոդուլները` համապատասխան տեխնիկական աջակցություն ստանալուց հետո:
2. Իրականացնել փորձարկող դպրոցների ուսուցիչների վերապատրաստում:
3. Իրականացնել մոնիտորինգի այցեր (նաև աեցանց) փորձարկող դպրոցներում և ներկայացնել հաշվետվություններ:
4. Կազմակերպել հանդիպումներ (նաև առցանց) փորձարկող դպրոցների ուսուցիչների հետ:
5. Իրականացնել վերապատրաստողների վերապատրաստում` ներկայացնելու առարկայական չափորոշիչները և ծրագրերը դպրոցներում:
6. Իրականացնել տեղեկատվական սեմինարներ դասագրքեր մշակողների համար:

Նկարագրված աշխատանքները նախատեսվում է իրականացնել 2020թ. հուլիսից մինչև 2021թ. առաջին կիսամյակ ընկած ժամանակահատվածում:

Դիմող թեկնածուները պետք է բավարարեն փորձի և որակավորման հետևյալ պայմաններին.

* Թեկնածուի ընդհանուր որակավորումը.
* բարձրագույն կրթություն համապատասխան ոլորտում
* գիտամանկավարժական հետազոտությունների իրականացման փորձ
* Թեկնածուի ընդհանուր փորձը
* առնվազն հինգ տարվա մասնագիտական աշխատանքային փորձ:
* դպրոցում դասավանդման ներկա փորձ կամ վերջերս իրականացված դասավանդման փորձ:
* Թեկնածուի հատուկ փորձը
* Կրթական ծրագրերի մշակման/իրականացման փորձ
* ՏՀՏ գործիքներ կիրառելու փորձ և կրթության ոլորտի, մասնավորապես ուսումնական ծրագրերի բարեփոխումներին ուղղված միջազգային փորձի և ժամանակակից միտումների լավ իմացություն:
* Կրթական չափորոշիչների, ծրագրերի և/կամ թեստերի մշակման ուղղությամբ նախկին փորձառությունը կդիտվի որպես առավելություն

Թեկնածուների գնահատումը կիրականացվի հետևյալ կերպ.

* ընդհանուր որակավորումը– 30 միավոր
* ընդհանուր փորձը - 30 միավոր
* հատուկ փորձը - 40 միավոր

Դիմող թեկնածուները դիմումին կից պետք է ներկայացնեն հետևյալ փաստաթղթերը.

* ինքնակենսագրական տվյալները (CV), որը պետք է պարունակի դիմողի վերաբերյալ հետևյալ տեղեկությունը` անուն, ազգանուն, ծննդյան թիվ, կրթություն, մասնագիտացում, աշխատանքային փորձ:
* Կրթությունը հիմնավորող փաստաթղթեր:

Համապատասխան փորձ ունեցող մասնագետները կարող են դիմել աշխատանքային օրերին <<Կրթական ծրագրերի կենտրոն>> ԾԻԳ` ք. Երևան, Ս. Վրացյան փող. 73 հասցեով, կամ էլ. փոստով ([info@cfep.am](mailto:info@cfep.am)) մինչև 2020թ.-ի հուլիսի 6-ը , ժամը 17:00-ն:

Լրացուցիչ տեղեկությունների համար խնդրում ենք դիմել վերոնշյալ հասցեով կամ 57-56-90 (24) հեռախոսահամարով: